JY LEES NOU Só het Anne Hathaway se trourok gelyk
Op 29 September vanjaar het aktrise Anne Hathaway (29) en die liefde van haar lewe, Adam Shulman, in Big Sur, Kalifornië, die knoop deurgehaak. Valentino het haar trourok gemaak en 'n skets van die ontwerp het op www.usmagazine.com verskyn.
Die Les Misérables-aktrise is glo soos 'n dogter vir Valentino, nou 80 jaar oud, en hierdie was 'n baie persoonlike projek vir hom. Die romantiese, elegante ontwerp van ivoor-sy het selfs handgeverfde details gehad.
Hathaway en Shulman het in 'n oop tent op 'n krans getrou, omring deur dennebome.
"Hulle het só gelukkig en verlief gelyk," het 'n bron vertel. "Tydens die fotosessie was hulle energiek, en toe hul op 'n stadium 'n alleentydjie eenkant gehad het, het hulle lank in mekaar se oë gekyk en toe gesoen," het die bron verklap.